Kultura Maribor

David Krančan: Deveta briga, samostojna stripovska razstava
2024-02-01 00:00 - 2024-03-22 00:00 (Europe/Paris) | Okolica / OBRAT (Trg revolucije 9, Maribor)
Otvoritev samostojne stripovske razstave “Deveta briga”, slovenskega striparja in ilustratorja Davida Krančana.
V četrtek, 1. 2. 2024, te ob 18.00 vabimo v OBRAT na otvoritev samostojne stripovske razstave “Deveta briga”, slovenskega striparja in ilustratorja Davida Krančana.
Pregledna razstava prinaša izbor stripovskih del, ki jih je Krančan ustvaril v zadnjem desetletju. Obeta se nazoren in večplasten uvid v avtorjevo delo, pri čemer do izraza ne prihaja le Krančanova nadarjenost za ustvarjanje pomenljivih zgodb, temveč tudi njegova vešča izraba heterogenih stilskih izrazov, ki jih vsakokrat prilagaja različnim ciljnim skupinam oziroma sami funkciji stripa. Glavnina postavitve je namenjena dvema nagrajenima stripoma, izdanima pri Stripburgerju: to sta Grdina (2014) in Pijani zajec (2015). Videti bo moč tudi nekaj raziskovalnih kratkih stripov, ki se posvečajo stripu kot takemu (teorija stripa), kot tudi dela, ki jih je Krančan ustvaril za različne didaktične in promocijske namene. Predstavljen bo tudi najnovejši Krančanov strip za otroke z naslovom Mala Mara, ki ga je ustvaril skupaj s tekstopiscem Jurijem Bobičem (založba ZTT EST, 2023) in ki prinaša serijo zgodb iz vsakdanjika otrok.
Razstava bo na ogled vsak delavnik med 13.00 in 18.00 do 22. 3. 2024.

Povezava do originalnega članka

Spekter. 70 let Zbirke UGM
2024-02-02 00:00 - 2024-12-30 00:00 | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

David Krančan: Deveta briga, samostojna stripovska razstava
2024-02-05 00:00 - 2024-03-22 00:00 | OBRAT
vsak delavnik do 22. 3. 2024 med 13.00 – 18.00, OBRAT
David Krančan: Deveta briga, samostojna stripovska razstava
V četrtek, 1. 2. 2024, te ob 18.00 vabimo v OBRAT – prostor umetnosti in participacije na otvoritev samostojne stripovske razstave “Deveta briga”, slovenskega striparja in ilustratorja Davida Krančana.

Razstava bo na ogled vsak delavnik med 13.0013.00 in 18.0018.00 do 22.22.3.3.2024.2024.

Pregledna razstava prinaša izbor stripovskih del, ki jih je Krančan ustvaril v zadnjem desetletju. Obeta se nazoren in večplasten uvid v avtorjevo delo, pri čemer do izraza ne prihaja le Krančanova nadarjenost za ustvarjanje pomenljivih zgodb, temveč tudi njegova vešča izraba heterogenih stilskih izrazov, ki jih vsakokrat prilagaja različnim ciljnim skupinam oziroma sami funkciji stripa. Glavnina postavitve je namenjena dvema nagrajenima stripoma, izdanima pri Stripburgerju: to sta Grdina (2014) in Pijani zajec (2015). Videti bo moč tudi nekaj raziskovalnih kratkih stripov, ki se posvečajo stripu kot takemu (teorija stripa), kot tudi dela, ki jih je Krančan ustvaril za različne didaktične in promocijske namene. Predstavljen bo tudi najnovejši Krančanov strip za otroke z naslovom Mala Mara, ki ga je ustvaril skupaj s tekstopiscem Jurijem Bobičem (založba ZTT EST, 2023) in ki prinaša serijo zgodb iz vsakdanjika otrok. Pregled bogati serija pripravljalnih in študijskih risb, kot tudi vrsta ilustracij in grafik, pogosto vezanih na posamične stripovske izdaje oziroma druge samostojne projekte. Razstava bo tako v grobem razdeljena na stripe za otroke in stripe za odrasle; vsak segment bo kot zaključena celota postavljen v svojem prostoru, pri čemer bo avtor z dodatnimi poslikavami razstavišče preobrazil v vznemirljivo scensko kuliso svojih stripovskih zgodb.

DAVID KRANČAN (1984, Ljubljana)

je diplomiral iz stripa pri prof. Milanu Eriču na ALUO v Ljubljani. Krančan je dolgoletni član uredništva revije Stripburger. Po enoletnem študijskem izpopolnjevanju v Pragi se je leta 2009 vrnil v Slovenijo. Od leta 2011 ilustrira naslovnice Dnevnikovega Objektiva. Razstavlja v pomembnejših slovenskih in nekaterih evropskih galerijah. Krančan je tako v teoriji kot v praksi raziskovalec razsežnosti stripa kot likovnega izraza. Že več kot dve desetletji je kot mentor in predavatelj dejaven tudi na področju izobraževanja o stripu. Za ilustracije v Dnevnikovem Objektivu je na 13. bienalu ilustracije leta 2019 prejel plaketo Hinka Smrekarja. Njegov stripovski album Pijani zajec je leta 2015 prejel nagrado za najlepšo slovensko knjigo in bil izbran za najboljši strip po izboru poslušalcev oddaje Stripofilija na Radiu Študent.

Za obisk razstave s šolsko skupino pišite na: info@pekarnamm.org
Vizualni material za novinarje: www.stripburger.org/press
Soprodukcija: Stripburger/FORUM Ljubljana, Pekarna Magdalenske mreže

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

Marko Šajn: Zastonj objemi
2024-03-01 00:00 - 2024-03-30 00:00 | Maribor center / MMC KIBLA/KIBELA (Ulica kneza Koclja 9, Maribor)
Odprtje razstave Marka Šajna: Zastonj objemi.
Vljudno vabljeni na odprtje samostojne razstave Marka Šajna Zastonj objemi, ki bo v petek, 1. marca 2024, ob 19. uri v prostoru za umetnost KiBela.
Marko Šajn deluje na številnih področjih umetnosti. Človeška figura, ki se stilizirana, reducirana in tipizirana pojavlja kot osrednji motiv, deluje v nedefiniranem okolju kot primarna, primitivna in abstrahirana, kot da bi nam želel sporočiti, da se komunikacija zgodi, ko se najmanj dva pola uglasita na skupnem nivoju in nižji kot je, preprosteje jo je vzpostavljati. S tem ne samo da se dotakne našega sobivanja in sodelovanja, ampak poudari enako razmerje tudi s strojem, ko skozi ustvarjalni proces pokaže, da je tudi ta komunikacija boljša z manj podatki, saj več podatkov prinaša več možnih šumov, ki jih moramo nato popravljati v izogib medosebnim nesporazumom in strojnim napakam.
Odpiralni čas: od ponedeljka do petka od 10. do 18. ure, v soboto od 10. do 14. ure

Povezava do originalnega članka

20. Festival komedije Pekre
2024-03-01 19:00 - 2024-03-24 19:00 | Okolica / Dom kulture Pekre (Bezjakova ulica 4, Limbuš)
Festival komedije Pekre tradicionalno pripravljamo vsako leto v mesecu marcu, vsak petek in soboto.
PROGRAM
1. marec – 24. marec 2024

Petek, 1. 3. ob 19.00: Čaj za dve
Avtor: Tone Partljič I KUD Marice Kerenčic Pesnica
Sobota, 2. 3. ob 19.00: Seks in ljubosumnost
Avtor: Marc Camoletti I KD Svoboda Brestanica – Teater Rajhenburški
Petek, 8. 3. ob 19.00: Tartuffe
Avtor: Jean Baptiste Poquelin – Moliere I KUD Drava Maribor
Sobota, 9. 3. ob 19.00: Jaz sem pa tako fina
Avtor: Jovan Sterija Popović I KD Vidovo, Šentvid pri Stični

Petek, 15. 3. ob 19.00: Poroka čistilke Marije
Avtor: Tone Partljič I KD Pekre Limbuš

Sobota, 16. 3. ob 19.00: Revizor
Avtor: Nikolaj Vasiljevič Gogolj I Šentjakobsko gledališče Ljubljana
Petek, 22. 3. ob 19.00: Kar v vrsto, prosim!
Avtor: Jack Sharkey I KPD Josip Lavtižar Kranjska Gora
Sobota, 23. 3. ob 19.00: Tiči
Avtor: Petja Kogovšek I Gledališče Toneta Čufarja, Jesenice

Nedelja, 24. 3. ob 19.00: 20. gledališka pomlad
Avtorja: Marko Vezovišek in Jure Ivanušič I Jure Ivanušič
Vstopnice
cena posamezne vstopnice = 10,00 EUR
vstopnica za zadnji večer = 12,00 EUR
abonma = 60,00 EUR
Vstopnice bodo na voljo 1 uro pred predstavo v Domu Kulture Pekre in preko www.eventim.si

Povezava do originalnega članka

Razstava poezije Jureta Krajnca
2024-03-05 15:00 - 2024-03-29 16:00 | Kulturni inkubator
POEZIJA NA PAPIRJU
RAZSTAVA POEZIJE JURETA KRAJNCA
5. – 29. marec 2024 // Razstavišče Kulturnega inkubatorja
Potem ko je Jure Krajnc decembra 2023 na odru Kulturnega inkubatorja premierno predstavil svojo monodramo V spomin na Invidijin vrt, se mladi umetnik zdaj vrača v prostore MKC Maribor na Koroški cesti, tokrat v razstaviščni prostor kot avtor razstave, ki predstavlja izbor njegove poezije.
Čas se vleče.
Čas ne spi.
Čas se ne umiri.
Čas je tu,
a časa ni.
(Pesem Čas Jureta Krajnca)
Jure Krajnc je dijak Prve gimnazije Maribor, avtor monodrame V spomin na Invidijin vrt in pisec poezije. Izbor pesmi bo predstavil na razstavi v razstavišču Kulturnega inkubatorja na Koroški cest 18. Otvoritev bo v torek, 5. marca 2024, ob 15. uri, razstava izbranih pesmi pa bo v Kulturnem inkubatorju na ogled še do 29. marca 2024.

Avtor poezije: Jure Krajnc // Izbor pesmi: Živa Mijatović // Avtorici vizualne podobe razstave: // Razstavo omogočil: MKC Maribor

Povezava do originalnega članka

Tajda Stiplovšek Jug - Sel / The Messenger
2024-03-08 00:00 - 2024-04-19 00:00 | Maribor center / Galerija Tkalka (Tkalski prehod 4, Maribor)
Razkol med naravo in tehnologijo je zasidran globoko v zahodni tradiciji razumevanja civilizacijskega napredka, čeprav gre za ločitev, ki so jo v Evropi zavračali že romantični misleci.
Vabljeni na otvoritev razstave v petek, 8. 3. 2024, ob 19. uri.
Kuratorka razstave: Anja Seničar
Ob vse večji ozaveščenosti o podnebnih spremembah prostori razprav postajajo zasičen s polarizirajočim zavračanjem znanosti in tehnologije, vse bolj zacementiran dualizem naravno = dobro, umetno = slabo, pa dodaja k občutku nemoči in “tehno pesimizmu”, da bi nam ista tehnologija, s katero smo spremembe v naravi pospešili, lahko tudi pomagala preprečiti najhujše.
Dela na razstavi Sel/The Messenger poskušajo vzpostaviti komunikacijo, ki se v šumu sodobnega diskurza o naravi in tehnologiji vse bolj izgublja. Iščejo vzporednice med naravnimi evolucijskimi prilagoditvami in tehnološkim, s cepljenjem kablov in žic na drevesne gmote poskušajo ponovno vzpostaviti prevodnik med umetnim in organskim, ter odpreti komunikacijske kanale med človekom in naravo. Umetnica idejo komunikacijske mreže v naravnem okolju razširi na globalne razsežnosti in raziskuje ali je v premagovanju gromozanskih razdalj narava naš zaveznik ali grožnja krhki komunikacijski mreži, ki povezuje sodobni svet v času tektonskih geopolitičnih premikov.
Povzetek obrazstavnega besedila kuratorke razstave Anje Seničar
Razstava bo na ogled od 8. 3. 2024 do 19. 4. 2024.
Povezava do originalnega članka

Likovna razstava Rajka Ferka
2024-03-08 10:00 - 2024-03-29 10:00 | Razstavišče Vodni stolp
Cena vstopnice: Vstopnine ni
Rajko Ferk je slovenski slikar, katerega umetniško izražanje je prepoznano po uporabi akrilnih barv na platno s tehniko večplastnih nanosov, ki jih nato spretno odstrani z različnimi orodji, med drugim gumijastimi gladilkami in lopaticami. Njegova umetniška identiteta se odlikuje tudi po posebnosti nekaterih umetniških del, kjer svetloba pronica skozi platno, ustvarjajoč edinstven vizualni efekt, zlasti ob osvetlitvi z zadnje strani.

V njegovih delih se ne skriva zgolj likovna estetika, temveč tudi globlji pomen in zgodbe, ki omogočajo individualno interpretacijo vsake slike. V umetniški skupnosti se je uveljavil tako doma kot v mednarodnem prostoru, organiziral več kot 300 razstav in je organizator mednarodnih likovnih kolonij »Duplek Art«, na katerih se umetniki iz 25 držav srečujejo in ustvarjajo v tridnevnih do štiridnevnih dogodkih.
V nadaljevanju besedila vam prestavljamo razvoj njegovega slikarskega izraza, ki se odraža od del malega formata v tušu in akvarelu iz leta 2009, ki so prepoznavne po kompozicijah in vedutah mest, kot so Maribor, Ljubljana, Ptuj, Celje … do del v akrilu po letu 2010, kjer se izrazito kaže nova zgodba in tehnika.
Omeniti je potrebno tudi, kako svoboda slikarskega izražanja prinaša izzive. Njegova dela vedno znova presenečajo opazovalce. Slike se ne omejujejo le na estetski vtis, temveč gledalce spodbujajo k lastnemu raziskovanju in odkrivanju pomena, kar se razlikuje od tradicionalnega pristopa k abstraktni umetnosti.
Prejel je tudi nekaj kritik, pri čemer bi izpostavili priznanje senatorja, profesorja in likovnega kritika Alfreda Pasolina, ki ga je proglasil za vizionarskega slikarja tretjega tisočletja in pomembnega umetnika v evropskem prostoru. S tem lahko poudarimo prepoznavnost in pozitivne odzive strokovne javnosti na njegovo umetniško delo.
Dodajamo še mnenje Petra Bajca, ki pravi, da je izražanje umetnika slikarja je vedno tudi odraz časa – eni pa so tudi pred svojim časom in slikar Ferk je eden tistih v svetovnem merilu. Klasično slikarstvo pozna bogat nabor pravil, ki zagotavljajo všečnost slike: pravila o kompoziciji, o zlatem rezu in perspektivi, o barvah in sencah, ter harmoniji barv in še mnoga drugega. Rajko Ferk razvija in postavlja nova dodatna merila in pravila.
Pravimo, da živimo v času, ko se pravila našega življenja, poslovanja in komuniciranje hitro in globalno spreminjajo. Tudi slikarska umetnost ni izvzeta. Svoboda slikarskega izražanja ne zagotavlja vedno dobre rezultate in lepe slike po običajnih merilih in okusih.
Slikar Rajko Ferk si prizadeva ustvariti umetnost, ki spodbuja gledalce k razmišljanju in lastni interpretaciji. Verjame v ustvarjanje prostora za raziskovanje in osebno dojemanje umetnosti. V svojem ustvarjanju izraža željo po neprestanem razvoju ter si prizadeva za uspeh v umetniškem svetu.

Povezava do originalnega članka

FOTOGRAFSKI NATEČAJ »KNJIGA«
2024-03-12 00:00 - 2024-04-30 00:00
FOTOGRAFSKI NATEČAJ »KNJIGA«
Organizatorja
IZUMgalerija in FOTOKLUB MARIBOR
Kontakt in informacije
e-naslov: fotoklub1936@gmail.com
Tema natečaja
KNJIGA (barvna ali črnobela fotografija)
Navodila za prijavo in pošiljanje fotografij:
Na natečaju lahko sodelujejo fotografi Fotokluba Maribor, s poravnano članarino za leto 2024.
Tema tokratne razstave je knjiga. Knjiga naj bo nosilni vizualni in vsebinski element kompozicije.
Vsak posameznik lahko pošlje največ 4 fotografije.
Vsaka fotografija naj ima svoj naslov in ime avtorja.
Primer: Pravljica_Janez Smole
Fotografije morajo biti v celoti avtorsko delo sodelujočega, za kar ta tudi prevzema vso odgovornost. Organizatorji natečaja ne prevzemajo nobene odgovornosti za nepravilno rabo ali kršenje avtorskih pravic tretjih oseb.
Tehnične zahteve za pripravo datotek:
Za razstavo se pošilja digitalne fotografije v JPG formatu. Velikost posamezne fotografije naj bo 3000 pix po daljši stranici in v razmerju 3:2. ali 2:3. Velikost datoteke pa naj ne presega 5 MB. Na fotografiji ne sme biti podpisov in okvirjev. Računalniško spreminjanje fotografij ni dovoljeno. Dovoljeni so osnovni popravki – ostrenje, svetlitev, brisanje prahu, …. Fotografije, ki ne bodo ustrezale tehničnim predpisom, bodo pred ocenjevanjem izločene.
Fotografije pošljite na naslov: fotoklub1936@gmail.com
Z oddajo del fotograf pristaja na zapisane pogoje.
Pristojbine NI!
Žiriranje:
Prispela dela bo ocenil umetniski svet Foto kino kluba “Kozjak” Kumanovo. Predsednik Milos Neškovski. Pritožba na izbor ni možna.
Rok za oddajo del:
Do 30 aprila 2024
Kraj razstave:
IZUMgalerija, Maribor
Koledar razstave: Oktober 2024

Povezava do originalnega članka

Delavnica za prijavitelje
2024-03-13 13:00 - 2024-04-02 13:00 | Mestna občina Maribor 1 Ulica heroja Staneta Maribor, Upravna enota Maribor, 2000 Slovenia
Mestna občina Maribor je objavila javni razpis za sofinanciranje kulturnih projektov v letu 2024. Rok za oddajo prijavnih vlog je 2.4.2024.

Besedilo razpisa in razpisna dokumentacija so objavljeni na spletni strani MOM.
Delavnica za prijavitelje bo v sredo, 13. 3. ob 13. uri v Vetrinjskem dvoru.

Organizator: Urad za kulturo in mladino MOM
Kontakt: Nina Marovt, nina.marovt@maribor.si

Povezava do originalnega članka

[Galerija Media Nox] Razstava ilustracij Živeti
2024-03-16 18:00 - 2024-04-10 18:00 | Galerija Media Nox
razstava ilustracij hane nekrep
ŽIVETI
Odprtje: 16. marec 2024 // 18:00 // Galerija Media Nox
V Galeriji Media Nox bo v soboto, 16. marca 2024, ob 18. uri otvoritev razstave ilustrcij Živeti, katere avtorica je mlada umetnica Hana Nekrep. Razstava bo v galeriji na ogled do 10. aprila 2024. Kuratorka razstave je Rebeka Tašič.

Kot otroci slišimo pravljice, ki se nas brez globljega pomena dotaknejo in pustijo svoj pečat, skozi odraščanje pa spoznamo, da so pravljice pravzaprav vselej nosile sporočila, njihovi odmevi so na nas pustili pečat, ki nam barva pot skozi vse življenje. Močno sporočilo predstavlja tudi razstava Hane Nekrep Živeti, skozi katero umetnica izraža doživljanje veselja in pravljičnosti v življenju kljub prisotnosti izgube in bolečine. Umetnica uporablja rdeč, velvet tuš kot simboliko življenjske sile, za ponazarjanje volje po izpopolnjujočem se življenju kljub težkim, mračnim obdobjem, skozi katera gremo.
V ilustracijah nastopajo magična bitja, ki skozi svojo zgodovino predstavljajo tudi bridke zgodbe in tegobe, a vendar nekaj svetlega, pomenljivega, s čimer narišejo odtenek upanja na obraz bralca/gledalca. V ospredje je postavljen kurent, slovanski bog, ki po izročilu iz dežele preganja zimo in zlo, s tem pa prikliče veselje, pomlad in nov začetek. V zgornje nadstropje je postavljen ravno z razlogom, da se izpostavi preživetje, nek nov krog življenja, s katerim se v naše doživljanje prikrade veselje, želja po plesu in radosti, odmaknejo se bolečine, ki nas pestijo.
V spodnjem prostoru se sklene krog življenja. Soočeni smo – v prenesenem pomenu – s kolesom usode, ki nas venomer opominja, da stvari kot trenutno so, ne ostanejo enake, da za dežjem posije sonce in obratno, kot je v naravi življenja. Kolo usode je tokrat zamenjano z ilustracijami gobic, pravljičnih bitij, kot simbol krožnosti življenja. Umetnica pravi, da ko smo živi, jemo mrtve gobe, žive gobe pa živijo od mrtvega tkiva. Skozi pravljičnost in pripovedko je zamaskirano sporočilo kontinuuma življenja ter lepote le tega.
Hana Nekrep skozi svoje ilustracije predstavlja pravljičnost in lepoto življenja. Za njenim ustvarjanjem je vnema, žar, ki je ljubezen do njenega pokojnega bratca Bora, pravi da živi in ustvarja pravljičnost v tem svetu zanj.
o umetnici
Hana Nekrep (1991) je umetnica, ki prihaja iz okolice Maribora. Je magistrirana inženirka arhitekture, z odliko je magistrirala na Fakulteti za arhitekturo v Ljubljani, trenutno opravlja doktorat iz arhitekture na Dunaju. Poleg arhitekture se ukvarja z ilustracijo in sliko. Sodeluje na znanstvenih simpozijih, humanitarnih projektih in dobrodelnih knjižnih projektih. Ilustrira in oblikuje knjige, med katerimi so ji najljubše otroške slikanice. Skozi nežno osebno ilustracijo si prizadeva oživeti slovensko kulturno dediščino, med katerimi izstopa motiv kurenta. Je dobitnica več nagrad, med njimi tudi nagrade mednarodnega natečaja EX-TEMPORE Ptuj.

Povezava do originalnega članka

TEČAJ SLIKARIJE, RISARIJE, IGRARIJE 5+
2024-03-18 15:00 - 16:00 | Vetrinjski dvor
VSAK PONEDELJEK od 15.00 do 16.00

Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2024-03-18 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA GIMNASTIKA ZA MOŽGANE, 15+
2024-03-18 18:00 - 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

Goran Vojnović: Đorđić se vrača
2024-03-18 20:00 | Dvorana generala Maistra
Predstava abonmaja Komedija 2023/2024
Cena vstopnice: 18 EUR 20 EUR
Glavni junak uspešnice Čefurji raus! je odrasel in se po mnogo letih vrne na Fužine. V sočni fužinščini nam razloži, kje je bil in kako je biti nazaj.

Je Marko Đorđić še čefur? Kaj je z mamo Ranko in očetom Radovanom? Kje so njegovi prijatelji Adi, Aco in Dejan? Kdo sta Nataša in Alma in kaj ima z njima? Kaj je s Slovenijo in basketom? In kaj imajo droge, policija in Slovenske Konjice z vsem tem?
Marko Đorđić je humoren opisovalec svoje okolice in vešč kritik družbe. Z duhovitimi, a ostrimi refleksijami razkriva spremembe v naših življenjih in odkriva nove stične točke med čefurji in Slovenci.
Đorđić se vrača je monokomedija, ki se (kot pred leti odrski Čefurji raus!) na izpraznjenem odru odreče spektakelskim efektom, saj Bulčeva režija stavi le na surovo moč Vojnovićevega besedila in igralsko neposrednost Aleksandra Rajakovića.

Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Kvartet Ébène
2024-03-19 19:30 | Dvorana Union, Maribor
3. koncert Komornega cikla 2023/2024

Cena vstopnice: 5 EUR – 14 EUR

KVARTET ÉBÈNE
Pierre Colombet, 1. violina
Gabriel Le Magadure, 2. violina
Marie Chilemme, viola
Raphaël Merlin, violončelo
Programska knjižica 2023/2024
Spored:
Wolfgang Amadeus Mozart: Godalni kvartet št. 21 v D-duru, KV 575
Alfred Schnittke: Godalni kvartet, op. 3
***
Edvard Grieg: Godalni kvartet št. 1 v g-molu, op. 27
Ebenovina, ébène po francosko, je del godala, črna hrbtenica plemenitega glasbila. Njegove različne dele povezuje v sozvočno telo in navdihuje glasbenike svetovno znanega francoskega kvarteta, ki se v skupnem duhu čutijo povezani, kot da bi bili deli enega samega glasbila. Ni malo kritikov, ki ocenjujejo, da je Kvartet Ébène morda najboljši na svetu. Prepriča s svojo bogato paleto zvočnih odtenkov, ki segajo od najbolj intimnih podajanj do skoraj agresivnih posegov. Če k temu prištejemo še neopisljivo notranjo povezanost glasbenikov, ki jim omogoča organsko zlite interpretacije, potem ne preseneča, da njihovo muziciranje vedno naredi močan vtis. Izjemen uspeh kvarteta je okronala velika zmaga na tekmovanju ARD leta 2004, kateri so sledili nadaljnji zmagoslavni nastopi na pomembnih tekmovanjih. Kvartet je osvojil pomembne mednarodne nagrade, ki se jih podeljuje na področju klasične glasbe, denimo nagrado gramophone, nagrado BBC Music Magazine in midem classic. S svojo enkratno fleksibilnostjo, s katero se »z lahkoto prelevijo v jazzovsko skupino« (New York Times), se glasbeniki lotevajo najrazličnejše glasbe in ji vsakič dajo prepoznaven pečat. O zmogljivostih tega kvarteta nas bo prepričal mariborski pestro zasnovani koncertni spored, s katerim bodo glasbeniki razgrinjali stične točke med raznorodnimi svetovi glasbe W. A. Mozarta, A. Schnittkeja in E. Griega

Nakup kart

Povezava do originalnega članka

Čudež
2024-03-20 20:00 - 22:00 | Maribor center / Dvorana generala Maistra, Narodni dom maribor (Ulica kneza Koclja 9, Maribor)
Katastrofalno zabavna komedija.
V zakonu Jane (Tina Gorenjak) in Petra (Primož Vrhovec) že nekaj časa pošteno škriplje.
Vendar: zbrala sta pogum in se odločila obiskati partnerskega svetovalca.
Jima bo v seansi, ki jo vodi izkušen terapevt (Jaša Jamnik), uspelo rešiti njun odnos?
Ona in On, podobna številnim »midva«.
Presneto napeto razmerje dveh, ki sta si do ušes zaljubljena dahnila usodni DA, skupaj v dobrem in slabem. A kaj, ko se zdi, da sta tisto »dobro« že porabila v prvih letih zakona …
Ali je zdaj ostalo le še »slabo«?
Tik pred prepadom se odločita za zadnji poskus – obisk terapevta. Jima bo uspel ČUDEŽ?
Tina Gorenjak, Primož Vrhovec in Jaša Jamnik v turbulentni komediji uspešnega avstrijskega dramatika Daniela Glattauerja (Proti severnemu vetru, Vsakih sedem valov …).
Nakup vstopnic

Povezava do originalnega članka

Akademski in kulturni bojkot Izraela
2024-03-21 18:00 | PEKARNA MAGDALENSKE MREŽE
21. 3. 2024 ob 18.00, Pekarna Magdalenske mreže
Akademski in kulturni bojkot Izraela
V četrtek, 21. 3. 2024, te ob 18.00 vabimo na predavanje Stephanie Westbrook z naslovom “Akademski in kulturni bojkot Izraela”.

Izrael stopnjuje izvajanje tega, kar je Meddržavno sodišče razsodilo kot verjetnost genocida proti Palestinkam_cam v Gazi in ignorira začasne ukrepe Meddržavnega sodišča, ki mu narekujejo naj takoj preneha z izvajanjem genocidnih dejanj. Druge države niso sprejele potrebnih ukrepov, ki bi izraelski genocid nas Palestinkami_ci ustavile in Izrael še naprej oborožujejo, financirajo in ga tudi drugače podpirajo.

Popoln neuspeh držav, da bi upoštevale mednarodno pravo in njihova udeležba, tako kot udeležba različnih institucij in korporacij, v zločinih Izraela in kršitvah človekovih pravic do Palestink_cev, traja že desetletja in se ni začela 7. oktobra 2023. Kot odgovor na ta neuspeh držav, za prekinitev njihove udeležbe v zločinih Izraela in za prizadevanja za osnovne človekove pravice za Palestinke_ce, je leta 2005 palestinska civilna družba ustanovila gibanje za bojkotiranje, deinvesticije in sankcije proti Izraelu (Boycott, Divestment and Sanctions-BDS).

Kako lahko v obdobju izvajanja genocida najučinkoviteje podpiramo prizadevanja palestinskega BDS gibanja, da naše institucije, vključno z univerzami in korporacijami, ne bi podpirale izraelski zločinov?

Predavala bo Stephanie Westbrook, ki je koordinatorko Palestinske kampanje za akademski in kulturni bojkot Izraela (PABCI), ki je ustanovni član gibanja BDS. Predavanje z diskusijo bo potekalo v angleščini.

Predavanje izvajamo v sodelovanju z Gibanjem za pravice Palestincev.

Povezava do originalnega članka

Glasbeni potopis Mali
2024-03-21 19:00 | Večnamenska dvorana
Prisrčno vabljeni na diaprojekcijo fotografij afriške ekspedicije “Te mika Afrika”. Skupina bobnarjev Plesne izbe Maribor (Polona Marolt, Bojana Cingerli in Siniša Karakatič Mohar) pod vodstvom Tine Sovič se je lani decembra podala na afriško dogodivščino v zahodnoafriški Mali, zibelko glasbe.
Predstavili vam bodo fotografije in videe s poti. Potopis ne bo klasični, saj tudi popotniki to niso bili. Kljub oviram na poti (popolnoma odsvetovano potovanje uradnih institucij, neobičajno pridobivanje vizuma, notranji strahci …) se je skupina podala h glasbenemu in kulturnemu izviru in doživela bogate izkušnje fantastičnega utripa Bamaka in mističnega Sibyja, od koder je Soundiata Keita popeljal svojo vojsko v zmagovito bitko.
Potopis bo pospremljen z malijskimi tradicionalnimi ritmi na afriške buče in druga tolkala skupine Tina Sovič & Womango
https://www.facebook.com/womango.music

Organizator: Društvo popotnikov Vagant, Maribor

Povezava do originalnega članka

Pozdrav pomladi v Pokrajinskem muzeju Maribor
2024-03-21 19:00 - 20:00 | Maribor center / Pokrajinski muzej Maribor (Grajska ulica 2, Maribor)
Estetsko – zvočno – gastronomsko doživetje.
Pokrajinski muzej Maribor Vas vljudno vabi na estetsko – zvočno – gastronomsko doživetje Pozdrav pomladi* v četrtek, 21. marca 2024 ob 19.00 (vhod iz Grajske ulice 2).
Doživite prvi pomladni dan z vsemi petimi čuti!
Skozi predstavitve kiparskih in slikarskih upodobitev alegorij štirih letnih časov na grajskem stopnišču in v Viteški dvorani bo estetsko umetniško doživetje v soju luči in spremljavi glasbe nadgradila še zanimiva kulinarična izkušnja.
V praznovanje pomladi vas bosta pospremili kustodinji Nives Cvikl in Maja Hren Brvar.
Veselimo se vašega obiska!
*plačljiv program, cena doživetja je 25,00 € po udeležencu, predhodne prijave na: museum@museum-mb.si ali 02 228 35 51, omejeno število udeležencev, prijave do 18. 3. 2024 oz. do zapolnitve prostih mest.

Povezava do originalnega članka

Mladinski družabni večer 3/2024
2024-03-21 19:00 - 22:00 | Kulturni inkubator
MLADINSKI DRUŽABNI VEČER
MACRAME & IGRE
Četrtek, 21. marec 2024 // 19:00 // Kulturni inkubator
V četrtek, 21. marca 2024 se ob 19. uri v Kulturnem inkubatorju (= galerijski prostor na Koroški cesti 18) pričenja tokratni mladinski družabni večer, katerega osrednja delavnica bo učenje oziroma izdelava macrame* rastlinske obešanke. Konec koncev je mesec marec tisti, ki počasi prišepetava pomlad v naše kraje, in zato bo vsak udeleženec tokrat prejel prav poseben zelen paketek za domov.
Zakaj, te zanima? Ta dan namreč obeležujemo tudi mednarodni dan gozdov, v petek pa še mednarodni dan voda in na MKC Maribor si želimo male geste trajnosti za boljši planet vpeljevati na redni bazi! S to aktivnostjo se posredno pridružujemo tudi pobudi Čebelarske zveze Slovenije, ki v soboto, 23. marca 2024 obeležuje »Dan sajenja medovitih rastlin«.
Seveda pa bo za čas naše delavnice vzporedno na voljo tudi kup namiznih družabnih iger kot so Jungle Speed, Uno Flip, klasični remi. Tisti z bolj nemirnimi nogami pa vabljeni v klet oziroma “MKC gaming room”, ki ponuja tudi namizni tenis in namizni nogomet. Kot običajno, dobre glasbe in prigrizkov ne bo manjkalo.
Izzivamo te, da od doma prineseš tudi kakšno svojo namizno igro in nas naučiš igranja le-te, in razširiš svoj krog zainteresiranih igralcev!
Vabljena, vabljen!

*Macrame je tehnika vezanja vozlov v vzorce in se uporablja za izdelovanje stenskega okrasa, torbic, obeskov, nakita, igrač in drugih deklorativnih elementov.

Povezava do originalnega članka

Mednarodni festival Čili in čokolada
2024-03-22 10:00 - 2024-03-23 21:00 | Maribor center / Trg Leona Štuklja, Maribor
Kjer se združujejo sladki in pikantni užitki
Mednarodni festival, kjer se združujejo sladki in pekoči užitki.
Uvod v gastronomsko obarvano leto v štajerski prestolnici zaznamuje pomladni vikend sladkih in pikantnih okusov.

Nepozabno doživetje sladko pikantnih kreacij lahko doživite 22. in 23. marca 2024, ko bo v Mariboru Mednarodni festival Čili in Čokolada #5. Družili se bomo med 10. in 21. uro.
V Maribor ponovno prihaja več kot 30 različnih ustvarjalcev čilijevih in čokoladnih kreacij iz Slovenije in tujine, še bolj sladki in še bolj pikantni ponudniki. Predstavili nam bodo svoje slastne in pikantne izdelke, ter nas popeljali na posebno pikantno in sladko avanturo, kjer bomo lahko tako okušali kot tudi soustvarjali.
Izvedeli bomo vse, česar do zdaj še nismo vedeli o čokoladi in čilijih ter zakaj se nasprotja tako zelo privlačijo.
Skupaj bomo ponovno začinili Maribor in ga za dva dni spremenili v najslajše mesto na svetu.
Več informacij kmalu.

Povezava do originalnega članka

Festival sprehodov 2024
2024-03-22 10:00 - 2024-03-30 20:00 | Maribor center / Maribor in okolica
Festival sprehodov vabi iz zimskega spanca!
Pa je spet tukaj naš Festival sprehodov!
Že sedmič! Od 22. do 30. marca se bomo v devetih festivalskih dnevih znova sprehajali po mestnih ulicah in trgih ter spoznavali zgodbe, ki delajo naše mesto tako zelo mariborsko.
A ne bomo ostali zgolj v Mariboru, tudi letos se bomo sprehajali izven mesta. Obiskali bomo predgorje Rogle, pa Ormož, Slovenj Gradec in Lovrenc na Pohorju. Sprehajali bomo misli in predstavili knjižno novost ter otvorili razstavo.
Celoten program festivala
Prijave na sprehode so odprte in možne:

preko spletnega obrazca na spletni strani
na elektronski naslov: info@rajzefiber.si
po telefonu: +386 59 021 519

Če se prijavljate preko maila ali telefona, bodite natančni in napišite/povejte na katere sprehode se prijavljate, koliko vas pride in pustite kontakt, da vas lahko obvestimo o morebitnih spremembah.
Vabljeni!

Povezava do originalnega članka

Možiček žebljiček 4+
2024-03-22 17:00, 2024-03-23 10:00 - 11:30 | Velika dvorana
Lojze Kovačič / Koproducent Hiša otrok in umetnosti / 45 min

Oče je imel dva sinova, Darka in Janka. Bratca sta najraje na svetu poslušala pravljice, ki jima jih je pripovedoval njun očka. Pa ne samo poslušala, tudi zaigrala sta jih rada. Kajti v pravljicah je vse dovoljeno. Otrok lahko postane najmočnejši fantek na svetu, ki samo z enim prstom na roki zaustavi vse avtomobile in avtobuse na cesti … Dva žebljička na okenski polici se v soju svita spremenita v prijazna črna gospodka … Nerodni otroci padejo skozi luknjo na drugi konec sveta, kjer jih
preganjata ponev in pošvedran čevelj … Ampak v pravljicah se vedno vse srečno konča, čeprav na pol raztrgaš celo mesto, na potepu po ulicah izgubiš svojo obleko … in celo, če se sredi noči v tvoji sobi pojavi volk.
Predstava Možiček žebljiček je kolaž kratkih zgodb, ki jih je za otroke napisal pisatelj Lojze Kovačič. V predstavi je uprizorjenih sedem pravljic iz njegove zbirke Zgodbe iz mesta Rič-Rač.

Nakup kart

Povezava do originalnega članka

Razstava Večletni vznik Mori Sikora
2024-03-22 18:00 - 2024-04-20 13:00 | Maribor center / artKIT (Glavni trg 14, Maribor)
Odprtje samostojne razstave Mori Sikora: Večletni vznik.
Vljudno vabljeni na odprtje prve samostojne razstave Mori Sikora Večletni vznik, ki bo v petek, 22. 3. 2024, ob 18. uri v razstavišču artKIT.
Tekstilna dela, ki visijo v razstavišču, povezujejo naravni svet rastlin in njihovih izvlečkov, da tkanine spremenijo v posode s spominom (na rastline in okolico, kjer so rasle). Njena umetniška dela so rezultat dolgotrajnega procesa eksperimentiranja z različnimi materiali – rastlinami, rožami, naravnimi izvlečki in barvili – ter preučevanjem različnih manipulacij s tkaninami, kot so krpanje, vezenje, šivanje in kolažiranje majhnih kosov za izdelavo večjih.
Pomen in koncept njene umetnosti sta osebna in aktualna nota v svetu, v katerem živimo danes. Pozorna je na podnebne spremembe, umirajoče vrste, kritična do prekomerno porabo, odtrganje naših korenin – iz narave. Obrnili smo hrbet materi Zemlji, zato želi avtorica z razstavo opomniti ljudi in samo sebe, da razmislimo in premislimo o svojem položaju in prostoru, v katerem smo pristali po vseh spremembah v svetu in okoli nas.
artKIT
Odpiralni čas: od torka do petka od 15. do 19. ure, v soboto od 10. do 13. ure

Povezava do originalnega članka

Giacomo Puccini: Madama Butterfly
2024-03-22 19:30 | Maribor center / SNG Maribor, Dvorana Ondine Otta Klasinc (Slovenska cesta 27, Maribor)
Opera.
Še preden je svojo praizvedbo v rimski Operi doživela Tosca januarja 1900, je Puccini že intenzivno iskal novo temo oziroma predlogo za svojo naslednjo opero. Med ožjim izborom primernih del so bile tudi Maeterlinckova drama Pelléas et Mélisande, Hugojev epohalni roman Les Misérables in Daudetov roman Tartarin de Tarascon. Toda šele po poletnem obisku londonske produkcije Tosce je našel svoj pravi navdih v tragični enodejanki Madame Butterfly: A Tragedy of Japan Davida Belasca, ki je nastala kot dramatizacija kratke zgodbe Madame Butterfly Johna Lutherja Longa in je bila ravno tedaj na programu v londonskem gledališču Duke of York’s Theatre. Puccini je bil na predstavo navdušen, zato je takoj angažiral svoja libretista, Illico in Giacoso, da bi začela s pripravo besedila. Kot po navadi je bila naloga Illice, da pripravi ustrezno dramsko strukturo in osnutek dialogov, ki bi jih nato Giacosa prepesnil v verze.
Nakup vstopnic

Povezava do originalnega članka

Dobra družba – PREMIERA
2024-03-22 20:00 | IntimniOder.GT22
IntimniOder.GT22
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz.
Avtor in izvajalec: Miha Bezeljak
Koprodukcija: Moment
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka

PREMIERA: Dobra družba
2024-03-22 20:00 | Maribor center / Intimni oder GT22 (Glavni trg 22, Maribor)
Premiera avtorske solo predstave Mihe Bezeljaka.
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz. Kako lahko osebni problemi in stališča umetnika brez prostora za dialog postanejo odrski znaki, ki vseeno nagovarjajo? Kako ti znaki med sabo komunicirajo? Kaj sporočajo? Miha raziskuje, ali je mogoče z enosmerno hermetično komunikacijo vzpostaviti dialog z občinstvom.
“Jaz sem se odločil, kot sem se odločil. Zdaj je, kar je … Treba je stat’ za svojimi odločitvami. Če si se odločil it’ gor, moraš it’ najprej dol. In obratno, najprej moraš it’ gor, da lahko greš dol.“
“Treba se je vrnit’ nazaj k naravi, k ljubezni …” Avtor in izvajalec: Miha Bezeljak Zunanje oko in ozemljitev: Barbara Jamšek Kostumografinja: Katarina Šavs Oblikovalec svetlobe in sinaptičnih povezav: Andrej Firm Produkcija: Moment S podporo MZK in MOM.
Vstopnice: https://moment.si/samopostrezna ali rezervacije@moment.si.

Povezava do originalnega članka
